ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’ αριθμ. 27801/28.6.2004
υπουργικής απόφασης (ΦΕΚ 624/Δ΄/2004), περί
καθορισμού συμπληρωματικών ειδικών όρων και
περιορισμών δόμησης στο ακίνητο επί της οδού
Πειραιώς 256, του εγκεκριμένου ρυμοτομικού
σχεδίου Ελαιώνα Ν. Αττικής.
Τροποποίηση του εγκεκριμένου ρυμοτομικού
σχεδίου Κατσικάς του Δήμου Ιωαννιτών στο Ο.Τ.
Γ174.
ΑΠΟΦΑΣΕΙΣ
Αριθμ. οικ. 2081
(1)
Τροποποίηση της υπ’ αριθμ. 27801/28.6.2004
υπουργικής απόφασης (ΦΕΚ 624/Δ΄/2004), περί
καθορισμού συμπληρωματικών ειδικών όρων
και περιορισμών δόμησης στο ακίνητο επί της
οδού Πειραιώς 256, του εγκεκριμένου ρυμοτομικού σχεδίου Ελαιώνα Ν. Αττικής.
Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις του άρθρου 6 (παρ. 3.α και 3.γ) του
ν. 4067/2012 «Νέος Οικοδομικός Κανονισμός» (Α΄ 79) και
όπως η παρ. 3.α τροποποιήθηκε με το άρθρο 48 παρ. 2
του ν. 4178 2013 (Α΄ 174) και ισχύουν.
2. Τις διατάξεις των άρθρων 26 και 27 του ν. 4030/2011
«Νέος τρόπος έκδοσης αδειών δόμησης, ελέγχου κατασκευών και λοιπών διατάξεων» (Α΄ 249), όπως τροποποι-
ήθηκαν με το άρθρο 49 (παρ. 6 και 7) του ν. 4178/2013
«Αντιμετώπιση της Αυθαίρετης Δόμησης - Περιβαλλοντικό ισοζύγιο και άλλες διατάξεις» (Α΄ 174) και όπως το
άρθρο 27 αντικαταστάθηκε με το άρθρο 21 (παρ. 4) του
ν. 4258/2014 «Διαδικασία Οριοθέτησης και ρυθμίσεις
θεμάτων για τα υδατορέματα - ρυθμίσεις Πολεοδομικής
νομοθεσίας και άλλες διατάξεις» (Α΄ 94) και ισχύουν.
3. Τις διατάξεις του άρθρου 90 του Κώδικα Νομοθεσίας
για την Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ/τος 63/2005 (Α΄ 98).
4. Την υπ’ αριθμ. 7863/1383/30.1.1997 απόφαση
(Δ΄ 267) «Χαρακτηρισμός ως διατηρητέων ογδόντα οκτώ
(88) κτιρίων και των κυρίων όψεων δέκα (10) κτιρίων που
βρίσκονται κατά μήκος της διαδρομής του άξονα της
οδού Πειραιώς εντός του ρυμοτομικού σχεδίου δήμου
Αθηναίων, Αγίου Ιωάννη Ρέντη, Μοσχάτου, Ταύρου και
Πειραιώς (Ν. Αττικής) και καθορισμός ειδικών όρων και
περιορισμών δόμησης αυτού».
5. Την υπ’ αριθμ. 27801/28.6.2004 υπουργική απόφαση (Δ΄ 624) «Χαρακτηρισμός ως διατηρητέων τμήματος
αύλειου χώρου και ξύλινου κτιρίου και καθορισμός συμπληρωματικών ειδικών όρων και περιορισμών δόμη-
σης, στο διατηρητέο συγκρότημα κτιρίων επί της οδού
Πειραιώς αρ. 256 του εγκεκριμένου ρυμοτομικού σχεδίου Ελαιώνα Ν. Αττικής».
6. Την από 20.2.2015 αιτιολογική έκθεση της Δ/νσης
Αρχιτεκτονικής, Οικοδομικών Κανονισμών και Αδειοδοτήσεων, Τμήμα Διατηρητέων Κτιρίων.
7. Την από 12.3.2015 (αριθμ. πρωτ. ΥΠΑΠΕΝ 11361/
12.3.2015) αποδοχή της αιτιολογικής έκθεσης, σύμφωνα
με την από 5.3.2015 απόφαση Συγκλήτου της Ανωτάτης
Σχολής Καλών Τεχνών.
8. Την από 20.10.2014 εισήγηση του τμήματος Τεχνικής
Υπηρεσίας της Ανωτάτης Σχολής Καλών Τεχνών και την
από 12.11.2014 έγκριση - απόφαση της Συγκλήτου της
Ανωτάτης Σχολής Καλών Τεχνών.
9. Το γεγονός ότι παρήλθε η εκ του νόμου προθεσμία
χωρίς να υποβληθούν τυχόν αντιρρήσεις των ενδιαφερομένων.
10. Την υπ’ αριθμ. 33η πράξη / συνεδρίαση 3η/9.10.2015
γνωμοδότηση του Κεντρικού Συμβουλίου Αρχιτεκτονικής.
11. Το γεγονός ότι από τις κανονιστικές διατάξεις της
παρούσας απόφασης δεν προκαλείται δαπάνη σε βάρος
του κρατικού προϋπολογισμού και του προϋπολογισμού
του οικείου Ο.Τ.Α., αποφασίζουμε:
Α. Στο κτιριακό συγκρότημα που βρίσκεται επί της
οδού Πειραιώς 256, του εγκεκριμένου ρυμοτομικού
σχεδίου Ελαιώνα Ν. Αττικής, φερόμενο ως ιδιοκτησία
της Ανωτάτης Σχολής Καλών Τεχνών και στο οποίο βρίσκονται κτίρια και αύλειος χώρος, που έχουν χαρακτηρι-
σθεί ως διατηρητέα με τις ως άνω υπ’ αριθμ. 7863/1383/
30.1.1997 και 27801/28.6.2004 αποφάσεις:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2017
ΤΕΥΧΟΣ  A.A.Π.
Αρ. Φύλλου 20
ΤΕΥΧΟΣ ΑΝAΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 20/07.02.2017
1. Καθορίζεται Συντελεστής Δόμησης 0,91 όπως φαίνεται στο διάγραμμα κάλυψης που συνοδεύει την παρούσα
σε κλίμακα 1/1000, σε αντικατάσταση του διαγράμματος
κάλυψης που συνοδεύει την ως άνω 27801/28.6.2004
απόφαση, που θεωρήθηκε από τον Προϊστάμενο της
Δ/νσης Τοπογραφικών Εφαρμογών και Γεωχωρικών
Πληροφοριών με την υπ’ αριθμ. 2081/2017 πράξη και
που αντίτυπο σε φωτοσμίκρυνση δημοσιεύεται με την
παρούσα απόφαση.
2. Επιτρέπεται η χρήση του χώρου για κοινωφελή χρήση και ειδικότερα ως χώρου Τριτοβάθμιας Εκπαίδευσης
(ΑΕΙ) - Ανώτατη Σχολή Καλών Τεχνών (Α.Σ.Κ.Τ.) μαζί με
όλες τις συνοδές χρήσεις (εργαστήρια, αίθουσες διδασκαλίας, κυλικείο, χώρος σίτισης φοιτητών, αμφιθέατρα
κινηματογράφος, αίθουσες προβολών και σεμιναρίων,
βιβλιοθήκη, εκθεσιακός χώρος, εντευκτήριο κ.λπ.).
3. Αντικαθίσταται ο όρος «διατηρητέο συγκρότημα
κτιρίων» με το ορθό «κτιριακό συγκρότημα με διατηρητέα κτίρια και στοιχεία» στην υπ’ αριθμ. 27801/28.6.2004
(Δ΄ 624/19.7.2004), όπου αναγράφεται.
Β. Με τη δημοσίευση της παρούσας απόφασης παύουν να ισχύουν οι διατάξεις της ως άνω 27801/28.6.2004
απόφασης, οι οποίες αντίκεινται στα οριζόμενα με την
παρούσα.
Γ. Κατά τα λοιπά εξακολουθεί να ισχύει η ως άνω
7863/1383/30.1.1997 απόφαση, με την οποία χαρακτηρίστηκαν κτίρια του υπόψη συγκροτήματος ως διατη-
ρητέα.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην εφημερίδα της
Κυβερνήσεως.
Αθήνα, 16 Ιανουαρίου 2017
Ο Υπουργός
ΓΕΩΡΓΙΟΣ ΣΤΑΘΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 20/07.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 20/07.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 20/07.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 20/07.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 20/07.02.2017
Αριθμ. 3492/88
(2)
Τροποποίηση του εγκεκριμένου ρυμοτομικού
σχεδίου Κατσικάς του Δήμου Ιωαννιτών στο Ο.Τ.
Γ174.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη
1. Τις διατάξεις των Αρθ. 152 (παρ. 1, παρ. 2, παρ. 6 και
παρ. 10), Αρθ. 154, Αρθ. 160 του Κώδικα Βασικής Πολεοδομικής Νομοθεσίας που κυρώθηκε με το Αρθ. 1 του
π.δ/14-7-1999 (ΦΕΚ 580 Δ΄).
2. Τις διατάξεις του Αρθ. 29 του ν. 2831/2000 (ΦΕΚ
140 Α΄), όπως αντικαταστάθηκαν από το Αρθ. 10 του
ν. 3044/2002 (ΦΕΚ 197 Α΄).
3. Τις διατάξεις του άρθρου 31 του ν. 4067/2012 «Νέος
Οικοδομικός Κανονισμός» (ΦΕΚ 79 Α΄).
4. Τις διατάξεις των άρθρων 30 και 31 του ν. 4030/2011
«Νέος τρόπος έκδοσης αδειών δόμησης, ελέγχου κατασκευών και λοιπές διατάξεις» (ΦΕΚ 249 Α΄).
5. Τις διατάξεις του ν. 3852/2010 για τη «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (ΦΕΚ 87 Α΄) και
συγκεκριμένα το Αρθ. 186, παρ. ΣΤ, στοιχείο 39 αυτού.
6. Το π.δ. 140/2010 (ΦΕΚ 233 Α΄) «Οργανισμός της Περιφέρειας Ηπείρου».
7. Την υπ’ αριθμ. 71877/3169/29.10.1986 (ΦΕΚ 58/
Δ΄/9.2.1987) απόφαση Υπουργού ΥΠΕΧΩΔΕ «περί εγκρίσεως γενικού πολεοδομικού σχεδίου (ΓΠΣ) Ιωαννίνων»,
όπως τροποποιήθηκε και ισχύει.
8. Το από 13.4.1989 π.δ. (ΦΕΚ 340 Δ΄), με το οποία
εγκρίθηκε το ρυμοτομικό σχέδιο επέκτασης Κατσικάς,
όπως τροποποιήθηκε με την υπ’ αριθμ. 407/20.1.1993
απόφαση Νομάρχη Ιωαννίνων (ΦΕΚ 347 Δ΄).
9. Την υπ’ αριθμ. 716/2014 απόφαση Δημοτικού Συμβουλίου Δ. Ιωαννιτών, με την οποία ομόφωνα γνωμοδο-
τεί υπέρ της τροποποίησης.
10. Την υπ’ αριθμ. πρωτ. 126705/4492/29.2.2016 θετική εισήγηση της Δ/νσης Περιβάλλοντος και Χωρικού
Σχεδιασμού Περιφέρειας Ηπείρου προς το ΣΥΠΟΘΑ Π.Ε.
Ιωαννίνων.
11. Το Πρακτικό της 1ης Συνεδρίασης/20.4.2016 του
ΣΥΠΟΘΑ Π.Ε. Ιωαννίνων (θέμα 1ο/ΗΔ) σύμφωνα με το
οποίο γνωμοδοτεί ομόφωνα υπέρ της τροποποίησης.
12. Το γεγονός ότι η ως άνω τροποποίηση έχει σημειακό - εντοπισμένο χαρακτήρα και δεν προκαλείται μείωση
ή κατάργηση κοινόχρηστων ή κοινωφελών χώρων που
προβλέπονται από το εγκεκριμένο ρυμοτομικό σχέδιο.
13. Με τις κανονιστικές διατάξεις της απόφασης αυτής
δεν προκαλείται δαπάνη σε βάρος του Δημοσίου ή του
οικείου Ο.Τ.Α., αποφασίζουμε:
Την τροποποίηση του εγκεκριμένου ρυμοτομικού
σχεδίου Κατσικάς του Δ. Ιωαννιτών στο Ο.Τ. Γ174 με την
μετατόπιση των οικοδομικών και ρυμοτομικών γραμμών
και την μετατόπιση της ρυμοτομικής γραμμής έναντι του
Ο.Τ. Γ174, όπως φαίνονται στο θεωρημένο αρμοδίως
συνημμένο σχέδιο κλίμακας 1: 1000.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 25 Ιανουαρίου 2017
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 20/07.02.2017

[Source: 20171500020.pdf | Tokens: 7678]